cyanic-selkie/wikianc huggingface dataset:
Рим
Климат
Гьавадин юкьван гекъигунин ламувал 75 % туькӀуьрзава, чиле (июль) ва цӀехуьл (ноябрь) варцара гьавадин ламувал 72-77 % арайра юзурзава. Гьуьлуьн цин температура эхен (февраль) ва ибне (март) варцарин агъа дережадин 13 °C — дилай, пахун (август) вацран 24 °C максимумдал кьван юзурзава.
Агьалияр
Август императорди гьукум тухузвай чӀавуз, Рим тахминан са миллион кас агьалидив дуьньяда виридалай чӀехи шегьер тир (гьа чӀавуз Рим, 1919 йисан Лондондив гекъигиз жедай, гьи чӀавуз Лондон дуьньяда виридалай зурба шегьер тир).
РагъакӀидай Рим империя чкӀайла кьулухъ, шегьердин агьали 50.000 кас кьван агъуз хьана ва Реннесанс девирдалди агъуз жез давамарзавай. 1870 йисуз Рим Италия корольвалдин кьилин шегьер хьайила, шегьердин агьали 200.000 касдилай 600.000 касдал кьван фаддаказ гзаф хьанвай. Дуьньядин садлагьай дяведин дехьненлай, Муссолини вичин фашиствилин режим гваз, агьалидин акьалтӀай чӀехи гзаф хьун виликамаз чараяр акуна алудиз алакьнавайтӀани, адавай 1930-й йисара агьалидин 1.000.000 касдал кьван хкаж хьунин вилик пад атӀуз хьанач. Дуьнядин кьведлагьай дяведилай кьулухъ, агьалидин гзаф хьун мадни давам хьанва, идан себеб дяведилай кьулухъ хьайи экономикадин зарбдиз хкаж хьун тир. ГьакӀни, 1950-й ва 1960-й йисара дараматар эцигунин крарин дережа хкаж хьун, шегьердин къваларив пара кьадарда гъвечӀи шегьервилин яшамиш жезвай чкайрин арадал атунин себеб хьанвай.
2010-й йисан юкьвара шегьердин виче 2.754.440 кас яшамиш жезвай, чӀехи Римда (яни къваларив галай гъвечӀи шегьеррихъ галаз) — 4,2 миллион кас. Агьалидин къалинвал — 800 кас./км² (2010 йисан къиметар). Тамам яшдихъ агакь тавунвай (18-дилай агъуз) жегьилрин пай 17 % тир, пенсионеррин пай 20,76 %. Римвидин уьмуьрдин юкьван яргъивал 43 йис я.
Этник группаяр
Шегьердин къерехра къанундив кьур тавур пунара трейлерра цыганар амукьзава.
Дин
Италиядин маса патара хьиз Римдин асул дин рим-католицизм я. Виш йисарин къене Рим и диндин ва зияратдин чӀехи метлеб авай юкь тир. Римдиз християнар къведалди, дегь-римдин дин инин асул дин тир. Гьа чӀавуз римэгьлияр гъуцариз агъазавай. Абурун виридалай асул гъуц — Юпитер тир, метлебвиляй гуьгъуьнин гъуцар: дяведин гъуц Марс, Римдин бине кутунвай гъуцар Ромула ва Рем стхаяр тир ва мсб. ГьакӀни Рим са шумуд чинебан ибадатар арадал гъанвай къул тир, абурукай сад митраизм ибадат я. Са кьадар геж римдиз христианар къвез эгечӀнай, ч.э 313 йисуз ина Пак Пётрдин базилика эцигна, Рим хашпара диндин шегьердиз элкъвенай.
Римда 900 кьван клисаяр ава, шегьердин кьиблединни рагъэкъечӀдай пата виридалай асул собор Латеран базилика ава. И соборда Рим Пападин кафедра чка кьунва. ГьакӀни шегьерда гуьгъуьнин базиликар хкягъиз жеда: базилика Санта-Мария, Пак Павелдин базилика, Сан-Клементе базилика, Сан-Карло базилика ва Жезу клиса. Римдин кӀаник дегь чӀавалай амукьнавай катакомбаярни ава. Уьлкведин виридалай чӀехи метлеб авай диндин мектебар Римда ава, Латеран Пападин университет, Пападин Библейский университет, Григориан Пападин университет ва Пападин рагъэкъечӀдай патан университет. Рим шегьердин къене авай Ватикандик Пак Пётрдин базилика, Апостолрин кӀвалер, Сикстинск капелла, са шумуд музеяр ва маса дараматар акатзава. Вилик, 1929-й йисал кьван и район римдин Борго рионадик акатзавай. 846 йисуз сарацинри Рим шегьер тарашнавайвиляй, IV Лев пападин къарардив, Рим шегьердикай чара авун паталай, Ватикандал Леонадин цал элкъуьрна кӀевирнай. 1929 йисан Латеран икьрар къабулнай италия гьукуматди, Леонадин цлан сергьятра авай Ватикандиз чара гьукумат статус ганвай.
Эхиримжи йисара Римдин мусурман жемятдин кьадардин чӀехи хьун акваз жеда, им асул гьисабдалди Кефер Африка ва Мукьва РагъэкъечӀдай патан Азиядин уьлквейрай иммигрантрин куьч хьуникай аслу я. Нетижада шегьерда ислам дин мадни вилик физва, ивиляй гьукуматдин паталай, Пауло Патрагеси архитекторди кхьенвай пландихъ кьурвал, европада виридалай чӀехи Рим мискӀин эцигнай ва 1995 йисан 21 июньдиз мискӀиндин официалвилин ахъаюн кьилиз акъуднай. Рим республикадилай кьулухъ Рим чувуд жемятдин метлеб авай юкьварикай я, гилан Трастевере ва цӀуру рим гетто мягьлеяр чувудрин мягьлеяр тир. Римдин кьилин синагога Римдин чӀехи синагога я.
Архитектура
Виш йисарин къене Римдин архитектура кьиляй — кьилиз вилик физвай, кьетӀендаказ классик ва Дегь Римдин архитектурадин стильдай гилан чӀаван фашист стильдиз. Рим, 11-й, 12-й, 13-й виш йисарин къене, дуьньядин классик архитектурадин ва арка, тагъ, къубба хьтин цӀийи кӀалубар арадал гъанвай виридалай кӀвенкӀве аваз физвай юкьварикай тир, са тӀимил геж шегьер Реннесанс девирдин ва бароккодин кьилин юкь хьана.
Дегь Рим
Римдин символрикай сад, ч. э. в. 70—80-й йисара Рум империяда эцигнавай чӀехи амфитеатр — Колизей я. Сифтегьан 60.000 килигдай ксар гьакьарзавай, ам гладиаторрин ягъунар кьиле тухун паталай кардик кутазвай. Дегь Римдин чӀехи метлеб авай килигуниз лайих тир машгьур чкайрин ва затӀарин сиягьда гуьгъуьнинбур физва: римдин форум, Нерондин къизилдин кӀвал, пантеон, Траяндин стунар, Траяндин базар, ЧӀехи цирк, Каракалладин термар, катакомбаяр, Пак Малайикдин къеле, Августдин мавзолей, Константидин арка, Цестийдин пирамида, Ислягьвилин мигьраб ва Гьакъикъатдин мез.
Юкьван виш йисарин Рим
Фад-фад рикӀелай алатзава хьи, Римдин юкьван виш йисарин ирс, Италиядин муькуь шегьеррилай виридалайни зурба я. Ина христианвилин сифте кьилериз талукь тир кьве базилика ава, Санта-Мария-Маджоре ва Сан-Паоло Фуори ле Мура, и кьве базиликайрин корпусрин къене авай клисарин цлар алкӀана кьунвай мозаика чи эрадин кьудлагьай виш йисариз талукь я. Юкьван виш йисарин геж вахтарин мозаикаяр ва фрескаяр Санта-Мария-ин-Трастевере, Санти-Гуатро-Коронати ва Санте Прасседе клисайра акваз жеда. Гьа чӀаван Римдин дараматрин планировкадик Торре-делле-Милицие ва Конти-Минара хьтин минараяр, ва Санта-Мария-ин-Арачели базиликадиз тухузвай зурба гурарар акатзавай.
Ренессанс девир ва барокко
Ренессанс девирдин дуьньяда, анжах Флоренциядиз чка гана, кьведлагьай чӀехи юкь Рим тир. Масабурун арада, Ренессанс девирдин архитектурадин шедевр, дуьньядин зурба тӀвар — ван авай итальянви архитектор Микеланджело паталай туькӀуьрнавай, Римдин Капитолия кӀунтӀ я. Гьа девирдин къене, чӀехи девлетар авай Римдин зурба аристократрин хзанри яшамиш хьун паталай чпиз гзаф чӀагай, къенин йикъалди амукьнавай кӀвалер эцигзавай, абурун арада пачагьдин кӀвал Квиринал (гила Италия Республикадин президентдин резиденция), Венециядин пачагьдин кӀвал, пачагьдин кӀвал Фарнезе, пачагьдин кӀвал Барберрини, Киджидин пачагьдин кӀвал (гила италиядин премьер-министр ацукьнавай чка), пачагьдин кӀвал Спада, пачагьдин кӀвал Канцелерия, Вилла Фарнезина.
Неоклассицизм
1870-й йисуз Рим Италия Королвалдин кьилин шегьер хьана. И береда, римдин архитектурада, классик антиквалдин архитектурадин таъсирдин себебдалди, неоклассицизм виниз хьана. И девирдин къене, министерствойриз, посольствойриз ва гьукуматдин маса крар тухузвай чӀехи ксариз эцигзавай дараматрин чӀехи пай неоклассицизм стильда туькӀуьрзавай. Римдин неоклассицизмдин виридалай тӀвар — ван авай символрикай сад Витториано (Витторио Эмануэле II-лагьайдан имарат) я.
Фашиствилин архитектура
1922—1943-лагьай йисара Италияда фашиствилин режимди гьукум гьалзавай чӀавуз, уьлкведа фашиствилин архитектура вини пад кьунва. 1938-й йисуз Марчелло Пьячентиниди, 1942-й йисан Виридуьнядин выставка кьиле тухун паталай фашиствилин архитектурадин стильда дараматрин комплекс эцигнавай. Амма, 1940-й йисуз Италия Дуьньядин кьведлагьай дяведик акатнавиляй Виридуьнядин выставка кьиле тухуз хьанач. Фашист стильдин виридалай гзаф къаш — къамат авай дарамат Цивилло Италиано палаццо я (1938—1943). Идалайни гъейри, 1935-й йсуз фашиствилин архитектурадин стильда эцигнавай Палаццо делла Фарнесино, гила италиядин чара уьлквейрин крарин министерстово алай чка я.
Муькуь иер чкаяр
Къадагъа алаз хуьзвай чкаяр ва виридаз талукь тир паркар Римдин майдандин чӀехи чӀук кьунва. Европадин шегьеррин арада, къацу набататар цанвай виридалай чӀехи чка Римда ава. Вилик, шегьердин и къацу пата аристократрин кӀвалер, дараматар ва багъар авай, ва гуьгъуьнин XIX-й виш йисан дараматар эцигунин «бум» хьайила гьа дараматрин ва паркарин чӀехи пай чкӀурнай. Амайбурун арада мадни виле аквадай паркар Вилла Боргезе, Вилла Ада ва Вилла Дориа Памфили я.
Фонтанрин сиягь
Рим, вичин пара кьадардин, гьар жуьредин стильра, классикдилай юкьван виш йисарин, бароккодилай неоклассицизм стильра туькӀуьрнавай иер фонтанрив вири дуьньядиз тӀвар акъудна. Кьве агъзур йис кьван и фонтанри римдин майданар чӀагурзава ва шегьер хъвадай цив таъминарзава. Ч. э. 98-й йисара Рим империядин чӀавуз, римдин консул, италиядин кардал алахънавайди ва кхьизвайди Секст Юлий Фронтиндиз «аквариумрин куратор» лакӀаб ганвай, ам Рим шегьердин цин къаюм тир, ада 39 гьейбат авай фонтандиз ва 591 виридаз талукь тир гьавизриз яд гузвай кӀуьд цин гунгара туькӀуьрнай, идалайни гъейри и гунгарилай яд императордин кӀвалериз, гьамамриз ва девлет авай ксарин виллайриз физвай. XVII—XVIII-й виш йисарин эхирда римдин папайри чкӀанвай ва виже текъвер гьалдиз атанвай фонтанар гуьнгуьна хутунай ва цӀийи фонтанар эцигиз эгечӀнай. Римдин фонтанар, Пауль Рубенсан шикилар хьиз цӀийи барокко стиль къалурзавай. Абур, эмоцияр ва юзунин гьиссер квай аллергоик фигурайрив ацӀанвай, ва килигзавайбурун рикӀериз чӀехи эсер ийизвай. Фонтанрин скульптураяр асул элемент хьанвай, ва яд и скульптурайриз руьгь ва иер къамат кутун паталай менфятдик квай. Абур, барокко стильдин бахчаяр хьиз, уьлкведин аквадай гьалдин къалурун, вичихъ агъайнавал ва кьуват авай гьукум къалурзавай лишанар хьиз тир.
Рахазвай статуяяр
Рим вичин статуярив ва гьабрукай яз Римдин рахазвай статуярив машгьур я. Ибур, адет яз, дегь чӀаван статуяяр я, гьа чӀавуз римэгьлийри абурун патав политикадикай ва социал гьаларикай веревирдер тухузвай ва винел чпин фикирар (фад-фад сатира тир фикирар) кхьенвай чарар алкӀурзавай. Кьве асул рахазвай статуя ава: Пасквино ва Марфорио, амма ибурукай гъейри мад кьуд статуя къалуриз жеда: Иль Бабуино, Мадам Лукреция, Иль Фачино ва Аббат Луиджи. И статуяррин чӀехи пай дегь римдин ва я классик стильриз талукь я, ва абурун чӀехи пайди мифрин гъуцарин ва дегь чӀаван кьисайрик квай ксарин суьретар къалурзава. Мисала паталай, Пасквино статуяди дегь чӀаван римдин зариятдин «Илиада» эпосдин асул къегьал Менелай къалурзава, Аббат Луижди статуяди римдин тийижир дуванбег, Иль Бабуино силен гъуц тир, Марфорио статуяди Океан гъуцран суьрет къалурзава, Мадам Лукреция статуя Исидадин бюст я, ва 1580-й йисуз эцигнавай Иль Фачино кьилди сад тир римдин — тушир ва са затӀни къалурзавачир статуя я.
Обелискар
Шегьерда муьжуьд дегь-мисридин ва вад дегь-римдин обелискар, гьакӀни мадни гилан замандин шумуд са обелискар ава. Дегь чӀаван обелискар римдин императорри Мисридай Римдиз гъанвай. И обелискар шегьердин, Пьяцца Навона, Пак Пётрдин майдан, Пьяцца Монтекиторио ва Пьяцца дель Пополо хьтин майданра чка кьунва. Мадни Римдин юкьва дегь чӀаван римдин кьве алчуд хьайи кӀалубдин стунар ава: Марка Аврелийдин ва Траянан стунар.
Муькъвер
Римда 49 муьгъ ава. Абурукай виридалай машгьур Честио муьгъ, Мильвио муьгъ, Номентано муьгъ, Сант Анджело муьгъ, Витторио Эмануэль II-ан муьгъ, Систо муьгъ, Фабричо муькъвер я. Гила шегьерда дегь римдин вад муьгъ амукьнава. Шегьердин муькъверин чӀехи пай классик, барокко, ренесанс, неоклассицизм ва гилан заманадин стильра эцигнавай. Британиядин энциклопедиядиз килигна, Римдин виридалай хъсан дегь муьгъ, ч. э 135-й йисуз эцигна куьтягьнавай Сант-Анджело муьгъ я, гьакӀни ам, 1688-й йисуз Лоренцо Берниниди туькӀуьрнавай малаикрин цӀуд статуяррив чӀагурнавай.
Катакомбаяр
Римда пара къадарда дегь катакомбаяр ва чилин кӀанин кучудунар ава. Абур шегьердин кӀаник ва я мукьув гала, ва къенин йикъалди яхцӀур кьван чилин кӀанин сурар жугъунвай, абурукай бязибур эхиримжи цӀуд йисан къене ахъайнавай. ЧӀехи пай христианрин кучудунар хайитӀани, абурун арада мажусивилин ва чувудрин сурарни, акахьай ва чара гьалра гьалтзава. Сифте яз абур чилин туф ва хъуьтуьл вулкандин жинсера, шегьердин серьятдилай анхъа эгъуьнвай, вучиз лагьайтӀа дегь римдин гьукумди шегьярдин цӀарцӀин къене кучукунар тухуз къадагъа авунай.
Улакьар
Рим элкъвей цӀарцин кӀалуб авай шегьер я. Италия зуростровдин юкьни-юкьвал чка кьунвайвиляй, Рим Италиядин ракьун-рекьин виридалай асул хев я. Римдин кьилин вокзал Термини я, им Европадин ракьун-рекьин виридалайни чӀехи вокзалрикай сад я, ва Италия виридалайни гзаф менфят къачузвай вокзал я, гьар юкъуз инай 400 агъзур кас физва. Шегьерда чӀехивиляй кьведлагьайди Рим Тибуртина вокзал я, гила адакай чӀехи йигинвилин ракьун-рекьин вокзал туькӀуьр хъувуна.
Римда пуд аэропорт кӀвалахзава. Шегьердин кьилин аэропорт, Римдиз талукь тир Фьюмичино шегьер-спутникда авай, вириниз «Аэропорт Фьюмичино» тӀвар алаз чир тир, континент — арадин Леонардо да Винчи аэропорт я. Дуьньядин виридалай цӀуру аэропортрин сиягьда, Римдин Чампино аэропорт сифте кьилера физва. Римдиз талукь тир ва адалай рагъэкъечӀдай пата авай «Чампино» шегьерда чка кьунва лугьуз, адаз «Чампино аэропорт» тӀвар эцигнавайди я. Метлебвиляй пуд лагьай чкада Рим Урбе аэропорт физва, им чӀехи тушир, агъуз тир трафик галай, шегьердин юкьвалай 6 км кефер пата чка кьунвай, вертолётрин ва кьилдин гъвечӀи самолётрин цавай финар таъминарзавай аэропорт я.
Римда Римдин метрополитен (Metropolitana di Roma) кардик ква. Садлагьай А хилен эцигунар 1930 йисуз эгечӀнай. 1955 йисуз эцигунрин кӀвалахар куьтягь хьанвай ва хел ахъа хьанвай. 1990-й йисара кьведлагьай В хел эцигна ахъайнавай. Авай А ва В хилер, Римдин Термини вокзал авай чкада сада — сад кьве кӀарна физва. 2012 йисан 13 кьамугдиз (июньдиз) В хилен В1 филиал ахъа хьанвай, хилен эцигуниз 500 миллион € харж авунай. В1 хел Болонья майдан авай чкада В хилехъ гилигзава ва 3.9 км яргъалвилин арада кьуд станция ава. Пудлагьай С хел эцигунин девирда ава, 3 миллион € харжун гьисабдик ква ва 25.5 км яргъалвилин арада 30 станций жервал я. Адан поездар тамамдаказ авоматламиш жеда. Хилен садлагьай пай 2011 йисуз туькӀуьрна куьтягьна кӀанзавай, амма туннельдин эгъуьнар тухузвай береда чиляй археологиядин затӀар экъечӀзавайвиляй, кӀвалахар энгел хьанвай ва хилен ахъаюнин тарих 2015 йисал тухванай. Кьудлагьай D хел гьакӀни пландиз къачунва. Хилен 20 км яргъивал ва адак 22 станция жеда.
Римдин чилин винел патан улакьар автобусрикай, трамвайрикай ва шегьердин поездрикай ибарат я. Автобусдин хилез 350 автобусдин цӀарар ва 8 агъзурдилай пара акъваздай чкаяр къвезва, гьакӀ ятӀани трамвайдин система 39 км рекъикай ва 192 акъваздай чкарикай ибарат я. Шегьерда, 2005 йисуз ахъайнавай, троллейбусдин са цӀар ава.
Чирвилер
Рим, вирихалкьарин ва халкьарарадин вини дережадин чирвилерин, гзаф кьадарда академияяр, колледжар ва университетар авай асул юкь я. Дуьньяда авай тарихдин, чирвилерин, культурадин ва иер шегьеррикай Рим кьведлагьай чкада физва. Ада вичин чирвилерин еридив ва чирвилер къачуниз талукь жуьреба-жуьре чкайрив, дуьньядин маса чӀехи шегьеррин вилик дамахар ийиз жеда. Дегь Рим ва Реннесанс берейра, Римни Флоренция сад хьиз дуьньядин виридалай асул культурадин ва кьатӀуниз талукь тир юкьварикай тир.
Адан садлагьай университет Ла-Сапиенца (1303 йисуз бине кутунай) чӀехивиляй дуьньяда кьведлагьай чка кьунва ва Европада виридалай чӀехи университет я, ина кӀелзавайбурун кьадар 140000 я, 2005 йисуз и университет Европадин виридалай хъсан 50 университетрин сиягьдик ва дуьньядин виридалай хъсан 150 университетрин сиягьдик акатна. Ла-Сапиенцада кӀелзавайбурун кьадардилай артух ацӀайвал тӀимиларун паталай, эхиримижи къад йисан къене Римда кьве университет эцигнай: 1982 йисуз Тор Вергата ва 1992 йисуз Рим Три университетар.
ГьакӀни Римда папавилин ва маса университетарни гзаф ава, гьабурун арада Римда авай Британиядин мектеб, Римда авай француз мектеб, Папавилин Григориан университет (дуьньяда виридалай цӀуру иезуитрин университет я, 1551 йисуз бине кутунвай), Дизайндин Европадин институт, Джон Каботдин университет, Римда Америкадин Сент-Джон университетдин филиал, Лоренцо де Медичидин мектеб, Линк Кампус университет, Кампус Био-Медико университет.
Римда, 1604 йисуз бине эцигнай Анжелика улубхана ава, им Италиядин садлагьай виридаз талукь тир улубхана я; 1701 йисуз бине кутунвай Касанатенс улубхана, Валлиселиана улубхана, Гьертциана улубхана. Халкьдин юкьван улубхана, Италияда халкьдин кьве улубханайрикай сад, 4126002 том кхьинар ава. Вилла Целимонтана Италияда географиядин специалиствал чирзавай улубхана. Ватикандин улубхана, дуьньядин виридалай дегь ва чӀехи метлеб авай улубханайрикай сад я, официалвилелди 1475-й йисуз бине кутунвай, амма гьакъикъатда гзаф вилик ва дуьньядин вири тарихдин 75000 улуб хуьзва.
Административ паюнар
1972-й йисалай Рим 19 (сифте 20) мунитипалитет тӀвар авай municipi административ районриз ччара хьанвай. Гьар муниципалитетдин вичин президент ва кьуд члендикай ибарат тир совет авай, абур гьар вад йисуз муниципалитет — эгьлийри хкягъзавай.
ГьакӀни Рим административ тушир текриз пай жезва. Шегьердин тарихдин юкь 22 рионайриз пай жезва. И рионаяр, Борго ва Пратидилай гъейри, Аврелианан цлан сергьятрин къене ава.
Юкьван гьукумат
Рим Италиядин халкьдин кьилин шегьер ва италия гьукуматдин резиденция (гьукуматдин кьилел алай кас яшамиш жезвай чка) я. Италия республикадин президентдин ва Италиядин премьер министрдин, парламентдин ва Конституциядин дуванханадин официал резиденцияяр шегьердин тарихдин юкьва чка кьунва. Гьукуматдин министерствояр шегьердин гьар патаз чкӀанва, абурук, Олимпиядин стадиондин патав галай Палаццо делла Фарнесино тӀвар авай дараматда чка кьунвай, Чара уьлквейрин крарин министрествони талукь я.
Экономика
Италиядин кьилин шегьер яз, уьлкведин вири асул институтар, уьлкведин президентдин ва гьукуматдин дараматар, Парламент, кьилин дуванхана ва Италиядинни Ватикандин дипломатиядин крар тухузвай векилрин дараматар Ридма кӀватӀ хьанва. Къариб гьал ам я хьи, Рим шегьер Ватикандин къене яз Италия гьукуматдин майданда ава, ивиляй Ватиканда Италиядин посольство ава. Им, посольство вичин уьлкведин сергьятрин къене хайила, кьери вакъиа я. Исятда Рим бета + статус галаз дуьньядин глобал шегьеррин сиягьда 49-й чка кьунва, амма 2008-й йисуз альфа + статус галаз, Италиядин хъсан шегьер яз 15-й чкада авай (Италиядин Милан 42-й чкада авай).
2005 йисуз КъВБ 121.5 млрд. АСШдин $ туькӀуьрзавай, вири уьлкведин КъВБдин 6,7 % Римди гьасил ийизва (им Италиядин гьар гьи шегьердилай гзаф я). 2001—2005 йисарин къене шегьерда кӀвалах авачирвал 11,1 % — дилай 6,5 % кьван агъуз хьанвай, им ЕСдин уьлкверин кьилин шегьеррин арада виридалай агъуз тир къалурзавай лишан я. Гьар йисуз, Рим + 4,4 %-диз чӀехи жезва, ва уьлкведин гьар гьи маса шегьеррилай Рим гзаф зарбвилелди гегьенш жезва. Им гьакӀ лагьай чӀал хьи, Рим са гьукумат хьайитӀа, КъВБ-дин кьадардилай ам дуьньяда 52 лагьай чкада Египетдихъ галаз сад хьиз, фидай.
Римдин экономика залан промышленность авачирвилив тафават аваз хьайитӀани, инин экономика кьакьан дережада хуьзвай дибдин крар экономикадин къуллугъар, кьакьан дережадин технологияррин компанияяр (IT, аэрокосмикдин, хуьнуьх, телекоммуникацияяр), илимдинни — чирна — жугъурунрин, дараматар туькӀуьрунин идараяр, коммерция крарин банкар, ва экономикадин вилик тухуниз акъалтӀай чӀехи метлеб туризмдин гузва. Римдин халкь арадин аэропорт Фьюминчино, Италиядин виридалай чӀехи аэропорт я, шегьерда италиядин чӀехи компаниярин штаб-кӀвалер ва кьилин офисар ва гьакӀни дуьньядин виридалай зурба 100 компанияррикай пудан Enel, Eni, ва Telecom Italia-дин штаб-кӀвалер ава.
Университетар, радио, телевидение ва киноиндустрия Римда экономикадин пара метлеб авай хилер я. ГьакӀни, 1930 ийсалай кӀвалахзавай Чинечитта (итал. Cinecittà) кинокомпаниядин куьмекдалди, Рим италиядин киноиндустриядин юкь хьана.
Культура
Кьакьан дережадин культура, чӀал, дин, политика, цӀун — кӀвал, архитектура ва мода Италиядин кьилин Рим шегьердиз талукь я. Виликан Рим империядин кьилин шегьер Римдин бине тахминан ч. э. в. 753-й йисуз эцигнай, хашпара диндин виридалай кьилин юкь, Римдинни — католик клисадин кӀвал ва Италия республикадин резиденция. Вичин дегь тарихдин ва социалвилин чӀехи метлебдин нетижада, Римдиз фад-фад Caput Mundi «Дуьньядин кьилин шегьер» лугьузвай.
Музыка
Рим музыкадин чӀехи метлеб авай юкь я, ина пара музыкадин сегьнеяр, авторитет кесер авай консерваторияр ва театорар ава. 1585-й йисуз, дуьньядин вирилай чӀехи музыкадин Парко делла Музика комплексда, Санта Чечилиадин академиядин бине эцигнай. ГьакӀни шегьерда Римдин операдин театр ва са шумуд музыкадин гъвечӀи идараяр ава. 1991-й йисуз шегьерда Евровидение ва 2004-й йисуз MTV EMA 2004 церемония кьиле тухванай.
Музыкадин тарихдиз Римди чӀехи эсер авунай. Римдин музыкадин мектебда, XVI-XVII-лагьай виш ийсара Ренессанс ва барокко девирра, активдаказ кар ийизвай, адет яз клисайрин музыкаяр лугьузвай композиторрин кӀватӀалар авай. И композиторрин гзафбуруз Ватикандин Пак Тахтунихъ ва пападин клисайрихъ галазни алакьаяр авайди тир. Римдин музыкадин мектебдин виридалай машгьур векилрикай Джованни Пьерлуиджи да Палестрина тир, амма идалай гъейри жуьреба-жуьре стильра ва формайра кӀвалахзавай маса композиторарни авайди тир.
Туризм
Къе Рим, вичин гьисабуналди куьтягь тежезвай ва ттум-кьил авачир археологиядинни художестводин девлетрин ва вичел рикӀ ацукьарзавай надир тир адетрин, вичин панорамадин иер акунрив ва къацу «Виллайрин» (паркарин) чӀагай гьейбатдин куьмекдалди, дуьньядин туризмдин виридалай метлеб авай чкайрикай я. Мадни метлеб авай суьрсетрин арада пара кьдарда — музеяр (Капитолиядин музеяр, Ватикандин музеяр, Галерея Боргезе, ва мсб.), цин гунгар, фонтанар, гьавизар, клисаяр, пачагьдин кӀвалер, тарихдин дараматар, имаратар, катокомбаяр ва Римдин форумдин харапӀаяр. Европадин Садвалдин шегьеррин арада, Лондон ва Париж шегьеррилай кьулухъ, туристрин атунрин кьадардай Рим пуд лагьай чка кьунва ва са сан къене иниз 7-10 млн туристар къвезва. Колизейдиз — 4 млн туристар ва Ватикандин Музейриз — 4,2 млн туристар къвезва, мукьвара хьайи чирна — жугъурунрин малуматриз килигна, и кьве чка туристрин атунрин кьадардай дуьняда 39-37-лагьай чкайра (вини нубатдив кьурвал) физва.
Рим, археологиядин асул юкьварикай ва дуьньяда археологиядин чирна — жугъурунрин кӀвалахар тухузвай виридалай кьилин юкь я. Шегьерда пара кьадарда, Римда Америкадин академия ва Римда Швециядин институт хьтин культурадин ва илимдинни — чирна — жугъурунрин институтар ава. Римда пара кьван дегь имаратар ава, абурун къене Римдин форум, Траяндин базар, Траяндин форум, Колизей ва Пантеон. Колизей — дуьньядин аламат хьиз физва.
Римда зурба ва хъсан таъсирзавай, ччара-ччара девирриз талукь тир, живописьрин, скульптурайрин, фонтанрин, мозайкайрин, фрескайрин ва шикилрин коллекцияяр ава. Металлрин расун, металлдин пулунин атӀун, багьа затӀар, филдин кӀарабар, шуьшеяр, хъенчӀин затӀар къазмишунин крар римдин харусенятдин гьеле «гъвечӀи» пай тир. Са тӀимил геж, Флоренциядилай кьулухъ Рим Реннессанс девирдин чӀехи юкь хьана, вучиз лагьайтӀа папайри, базиликаяр, пачагьрин кӀвалер, майданар ва чӀагай дараматар эцигун паталай зурба пулай харжнай. Гьа чӀавуз Рим Европада Ренессанс харусенятдин юкь хьанвай ва Париж, Венеция хьтин культурадин юкьварив ва чӀехи шегьррив гекъигиз жедай. Рим, Бернини, Караваджо, Карраччи, Борромини ва Кортона хьтин кьетӀен чӀехи чӀугваррин ва архитекторрин кӀвал я. XVIII вишйисан эхирда ва XIX вишйисан сифте кьилера, шегьер Гранд-Турдин юкь хьанвай, иниз, дегь чӀаван культура, архитектура, философия ва харусенят акун паталай англиядин ва европадин чӀехи девлетар авай аристократар сиягьатар ийизвай. Римда гилан заманадин харусенятдин ва архитектурадин суьрсетарни тӀимил туш. 2010-й йисуз Римда, иракви архитектор Загьа Гьадид паталай туькӀуьрнавай, гилан чӀаван харусенятдин ва архитектурадин, MAXXI — XXI-й виш йисан харусенятрин халкьдин музей тӀвал алай, галереяррин комплекс эцигнай. Комплексдик, культурадиз талукь тир отдел, илимдинни — чирна — жугъурунрин крар кьиле тухузвай лаборатория акатзава.
Рим, дуьньядин модадин кьилин шегьер хьиз къабул хьанва. Global Language Monitor-дин 2009 йисан малуматрив кьурвал, Рим, Миландилай, Нью-Йоркдилай ва Париждилай кьулухъ, дуьньяда дуьнядин модадин кьуд метлеб авай юкьварикай я. Модадин ва заргарвилин виридалай асул гзаф чӀагай дараматар Bulgari, Fendi, Laura Biagiotti ва Brioni я. ГьакӀни, Римдин кесер авай ва мода тир Виа дей Кондотти куьчеда Chanel, Prada, Dolce & Gabbana, Armani ва Versace хьтин вири дуьньядиз чир брендрин чӀехи чӀагай бутикар ава.
ЦӀун-кӀвал
Римда цӀун кӀвал, социалвилин, политикадин ва культурадин масакӀавилерин девирда ва виш йисарин къене вилик физвай. Дегь чӀавара Рим, гастрономиядин кьилин юкь тир. Дегь Римдин цӀун кӀвал дегь-Грециядин кӀеви таъсирдин кӀаник тир, гуьгъуьниз, империядин сергьятрин гегьенш хьунин себебдилай, римвийриз ашпазвилин пара кьван цӀийи рецептар ва тӀунар гьазурунин тегьерар чир жезва. Са тӀимил геж, Ренессанс девирда, Рим кьакьан дережадин кесер авай цӀун кӀвалин юкь тир, инин кӀвенкӀве аваз физвай ашпазар папайриз кӀвалахзавай. Идаз мисал яз, Ватиканда, Пий IV пападиз кӀвалахзавай Бартоломео Скаппи ашпаз я, ада вичин машгьурвал, 1570-й йисуз адан «Opera» тӀвар авай ашпазвилин улуб акъатайла, къазанмишнай. Улубда, Ренессанс девирдин цӀун кӀвалин 1000 кьван рецептар ава ва тӀуьнар гьазурунин тегьерар ачухдиз къалурнава.
Гилан заманада, шегьерди кьилди вичиз хас тир кьетӀен цӀун кӀвал туькӀуьрнава, ва асул суьрсетар хпрен як ва салан мейваяр я (асул яз антришокар). Идаз къушаба яз, ч. э. в. I вишйисуз римда амукьзавай чувудри, чпиз хас тир Cucina giudaico-Romanesca тӀвар алай цӀун кӀвал арадал гъанвай. Римдин хуьрекрин мисалар: Saltimbocca (сальтимбокка) — римдин стильда авунвай, винел ниси, кьеле тур ва гумадал кьурурай вакӀан як (ветчина), шалфей вигьена ва лацу чахурни чӀем алава авуна яваш тир цӀалди чуранай данад якӀун котлетар; Carciofi alla giudia (Каркиофи алла гиудиа)— зейтунд чӀемеда чуранай артишокар, чувудрин хуьрек; Carciofi alla romana (Каркиофи алла романа) — винел патан пешер алудна, куьткуьннавай пурния, серг ва фан кьелечӀ кьурурай кӀусар галаз, вичин бугъадал чуранай, римдин стильдин артишокар; Spaghetti alla carbonara (Спагетти алла карбонара) — какаяр, пекорино ва бекон галай спагетти; Gnocchi di semolino alla romana (Ньокки ди семолино алла романа) — маннадин чӀахар, къуьлуьн гъуьр, кака, ниси, рикотта, картуф, шпинат, фан куьткуьнар галай, римдин стильдин гуьрзеяр.
Кино
Европа континентдин кино — индустриядин виридалай чӀехи юкь ва италиядин кинодин кьилин юкь — Чинечитта киностудия Римда чка кьунва, гьина пара кьадарда хит-кинояр лентадиз къачунва. Студиядин дараматрин комплексдин 40 гектар чил (5.6 км) Римдин юкьвалай 9 км яргъал ала ва дуьньяда Голливуддилай кьулухъ виридалай зурба кинодин жемият я. Ина 5000-дилай пара профессионалар, тарихдин парталар цвазвай устӀарар ва визуал эффектрин специалистар ава. 3000 агъзур кино — эсерар гьа и киностудиядиз къвезва, абурукай классика жанрдин тӀвар — ван авай фильмар Бен-Гур, Клеопатра, ва итальянви, 5 «Оскар» премияррин иеси Федерико Феллини кинорежиссёрдин фильмар я.
1937-й йисуз Бинито Мусоллиниди бине кутунвай студиярри, Дуьньядин кьведлагьай дяве чӀавуз, РагъакӀидай Союзник гьукуматар киноиндустрия крара тарашнай. 1950-й йисуз Чинечитта, са шумуд америка кинояр чӀугнавай чка тир, ахпа Федерико Феллинидихъ галаз мукьва алакьаяр хуьнвай.
ЧӀал
Къе Рим шегьердин чӀал са латин чӀалахъ галаз галкӀанвайтӀани, дегь чӀавуз икӀ тушир, гьа чӀавуз гзаф тайифайри гьарда вичин чӀалал рахазвай. ЧӀехи тайифадикай сад Сабинаяр тир, Сабинайрин хайи кьибле-пицен чӀал ва этрусс чӀал сад хьиз, Республика арадал къведалди ч. э. в 509-й йисуз шегьерда гьаким хьайи эхиримижи пуд асул пачагьрин асул чӀалар тир. Клавдий императордин паб Плавтия Ургуланилла этруссрин оратор тир. Амма, са шумуд формайра арадал къвезвай, латин чӀал, классик Римдин кьилин чӀал тир. Шегьерда пара кьадарда иммигрантар, лукӀар ва маса уьлквейрин посолар авайвиляй, Рим гзафчӀалан шегьер тир. КӀелай римвийрин чӀехи пайдиз грек чӀал чизвай, ва империя жедалди Римдин агьалидик пара кьадарда грекар, сирийвияр ва чувудар акатзавай. Юкьван виш йисара агьалидин арада латин чӀал арадал къвез эгечӀнай ва цӀийи volgare чӀал арадал атанай. Латин чӀалан эхиримжи форма, са шумуд нугъатрин акахьунин нетижада арадал атанвайди я ва абурун арада виридалай чӀехи агьалиди рахазвай нугъат тоскан нугъат хайитӀани, римвийри чпиз романеско нугъат туькӀуьрнавай. Юкьван виш йисара, романеско, кьибле — итальян чӀаларин неаполитан нугъатдиз мадни мукьва тир. Чирвилер къачудай ва массайрин информациядин такьатринни алакъайрин алат хьиз романеско, гилан итальян чӀалаз пара ухшар я. Италиядин зариятда, гуьгъуьнин кирамри чпин эсерар романеско нугъатдал кхьенвай: Джузеппе Джоаккино Белли (италиядин виридалай зурба зари), Трилусса ва Цезарь Паскарелла. Гилан заманада, романеско нугъат хайи нугъат тир, италиядин тӀвар — ван авай актёрар: Альдо Фабрици, Альберто Сорди, Нино Манфреди, Анна Маньяни, Гиги Проетти, Энрико Монтесано ва Карло Вердоне.
Романизация процессдин куьмекдалди, Галлиядин, Иберий зуростродин, Италиядин, Дакиядин ва италияди колониярриз кьунвай гьукуматрин халкьар, итальянвийрихъ галаз акахьна ва абурун культурадин таъсирдин кӀаник латин чӀалаз элячӀнай. Идалайни гъейри, Англиядин Норманд муьтӀуьгъруин нетижада гилан инглис чӀалан гафалагдин чӀехи пай латин чӀалакай къачунвай гафар я.
Спорт
Италиядин маса регионра хьиз, Римдани виридалай кӀвенкӀве аваз физвай ва халкьдиз пара кӀани спортдин жуьре — футбол я. 1934-й йисан ва 1990-й йисан футболдай дуьньядин чемпионатар гьа Римда кьиле тухванвай. Эхиримжиди чемпионат, Серия А дивизиондин Рома ва Лацио клубрин кӀвал тир, Олимпиядин майданда хьанвай. И командайра къугъвазвай футболистар шегьерда хайибур я ва адет яз, Франческо Тотти ва Даниэле Де Росси футболистар хьиз машгьур жезва. Атлетико виликан клуб тир, Садлагьай дивизионда къугъвазвай, адан кӀвалин майдан Стадио Фламинио тир.
Римда 1960-й йисан Гатун Олимпия къугъунар кьиле тухванвай, Вилла Боргезе ва Каракалл термаяр хьтин дегь ва килигуниз лайих авай чкаяр, къугъунар тухудай чкаяр хьиз чӀехи агалкьунралди кардик кутунай. ГьакӀни Олимпия къугъунар тухун паталай цӀийи комплексар эцигнай, гьабрукай яз, олимпиядин чӀехи цӀийи майдан, Villaggio Olimpico (Олимпиядин Хуьр) иштирак ийизвай спортсменар амукьзавай чка.
Регби вилик физвай спорт я. Фламинио майдан, 2000-й йисалай Ругуд Миллетрин чемпионатда къугъвазвай, Италиядин халкьдин регби командадин кӀвалин майдан я, ва чпин рази ийиз тежезвай экъечӀунрив и команда чемпионатра садрани гъалиб хьанвайди туш. ГьакӀни, Рим, Юнион Капитолина регби, регби Рома ва Лацио хьтин регби командайрин кӀвал я.
Гелада
Гелада (лат. Theropithecus gelada) — жуьре маймун хзан Cercopithecidae-бур.
Литр
Литр (лезги лишан: л; халкьаринадин: L, l) — къенен кьадардин СИ системдилай къеце авай метрик алцумдай тек. Литр СИ системдин текриз талукь туш, амма сят ва сутка галаз гьа СИ системдилай къеце авай текриз гьатнава хьи, а тек гьар са чӀава СИ системдин текерихъ галаз кардик кутаз жеда. СИ системада къенен кьадардин тек кубдин метр (м³) я.
Деникин Антон Иванович
Деникин Антон Иванович (1872 йисан 4 декабрь; Урусатдин империя, Польшадин Пачагьвал, Влоцлавека ш. — 1947 йисан 7 август; АСШ, Мичиган, Анн-Арбор ш.) — Урусатдин империядин дяведин, сиясатдин ва жемиятдин къуллугъэгьли, кхьираг, мемуарист, публицист ва дяведин документалист. Урусатдинни-Япониядин дяведа иштирак авур кас. Деникин Дуьньядин садлагьай дяве чӀавуз Урусатдин империядин армиядин виридалайни хъсан нетижаяр къалурай генералрикай сад тир. Женгера къалурай викӀегьвилиз килигна «Ракьун бригада» тӀвар ганвай 4-й тфенгчи ях кьушундин бригададин командир тир. 1916 йисуз ам генштабдин генерал-лейтенант, 1917 йисуз РагъакӀидай ва Кьиблединни-рагъакӀидай патарин фронтрин регьбер хьанай. Армия демократизация авунин аксиниз экъечӀай активист тир. Гражданвилин дяведин йисара Деникин Лацу гьерекатдин кьилин кӀвенкӀведаррикай сад тир ва Кьиблепатан Урусатда и гьерекатдин регьбер тир (1918—1920). Лацу гьерекатдин регьберин арадай дяведин ва сиясатдин рекьера виридалайни чӀехи агалкьунрив агакьайди Деникин тир. 1919—1920 йисара ам Кьиблепатан Урусатдин Яракьлу кьушунрин кьил тир.
1920 йисан апрель вацра Америкадин Садхьанвай Штатриз эмиграция авунай.
Гражданвилин дяведикай кхьенвай са шумуд ктабрин ва очеркрин кирам я.
Эсетар
Эсетар (Эсетар) — Дагъустан республикадин Докъузпара районда авай, Гандурар, Демирар, Кьилер, Керимханар, Кьвалар, ЧӀулавар хуьрерихъ галаз «Кьилерин» хуьруьнсоветдик акатзавай хуьр.
Агьалияр
2002 йисан агьалияр сиягьдиз къачунин малуматрив кьурвал хуьре 101 касди уьмуьр гьалзавай. Агьалидин вири лезгияр, суни - мусурманар я.
Вепс чӀал
Вепс чӀал (vepsän kel’) — урал чӀаларин хзандин балтикадинни - финн чӀаларин кефер хилек акатзавай, вепс халкьдин хайи чӀал.
И чӀалан векилрин кьадар 4,000 кьван кас я. ЧӀалахъ Урусатда (Карелияда) официал статус ква.
География
География ва я Чилинмикит (γεωγραφία, (География) — чил кхьенвай саягъ.
Чилинмикит язва са чирвал дуьньядикай, адан къене, винел ва вичел алай зтӀарикай. Ада чирзва йатар, чилер, гьукуматар, суваяр, вацӀар, аватзвай марфар, живер, ва маса цеве авай зтӀар.
Рим
Зиярат
Юкьван виш йисалай, Рим христианрин зияратдин асул чкайрикай сад я. Христиан дуьньядин гьар патай инсанар, Римда авай папавилин чкадиз, Ватикандиз кьилив къвезвай. Юкьван виш йисара папа виридалай нуфус авай кас тир. Папавилин ва Римдин Пак империядин арада хьайи женгинин юкьва, Рим зияратдин асул чка хьанва. Виш йисарин къене Римди вичин папавилин ва «пак шегьер»-дин статус хуьнвай, гьатта папавал Авиньон шегьердиз куьч хьана фей чӀавузни (1309—1377). Католикри гьисабзава хьи, Ватиканда, Пак Пётр кьейи йикъалай къенин йикъалди гьар йисуз агъзурралди диндихъ агъанвайбур кӀватӀ жезва. Зияратзавайбур кьил чӀугзавай чкайрикай сад Пак гурар я, кьисадив кьурвал, и гурар Ватикандиз 326-й йисуз Пак Еленади Иерусалимдай Понтий Пилатдин кӀваляй гъиз ганвай ва адай Иисус Христос дувандиз хкаж жезвай.
Римда зиярат ийизвай чкайрин сиягьдиз чӀехи кьадарда муькуь, Римдин Ватиканда ва Италия гьукуматдиз талукь чилера авай, чкаярни акатзава. Абурун гьисабдик, христианри капӀ — ибадат ийзвай ва кьейибур кучукзавай дегь катакомбаяр, клисаяр, ва христианрин муькуь пак чкаяр. Пак Пётрдин базилика зияратдин виридалай асул чка я, вучиз лагьайтӀа инаг вири папаяр ва гьакӀни католикри садлагьай папа хьиз гьисабзавай Пак Пётрни кучукнавай чка я.
Стхавилин шегьерар
Партнёр шегьерар: <div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
Гвичин чӀал
Гвичин чӀал (чпиндал Gwich’in , Gwich’in, Kutchin) — чӀал гвичин халкьдин вини атабаск чӀаларин. ЧӀалал рахазвай ксар ава ГалкӀанавай Штатар Америкадин ва Канадада 770 инсан кьван.
Варцар
Варцар:
Лондон
Лондон (London) — ЧӀехибританиядинни Ирландиядин Садхьанвай Королвилин кьилинни виридалайни чӀехи шегьер я. Ада ЧӀехи Лондон лугьудай Англиядин регион арадал гъизва, ам вичел атайла 33 вич-вичи идара ийидай райондикай ибарат я.
Агьалийрин сан-гьисаб - 8,6 млн кас (2015 йис), чӀехивилел гьалтайла Европадин кьведлагьай ва ЕврогалкӀдин садлагьай шегьер я. «ЧӀехи Лондон» лугьудай агломерация ва адалай гегьенш тир метрополитендин район туькӀуьрзава. ЧӀехибритания островдин кьиблединни рагъэкъечӀдай пата, Лондондин бассейндин кьулувилел, Кефердин гьуьлуьн патав Темза вацӀун сиве мукь (чка) кьунва.
Вестминстерни Сити лугьудай районри туькӀуьрнавай шегьердин тарихдин юкь Викториядин девирдиз арадал атана. 1666-лагьай йисуз Лондон кьунвай цӀаюнилай гуьгъуьниз амукьнавай кьери дараматрикай юкьван виш йисан Тавер къала къейд ийиз жеда.
Шегьердин вичин кьил римвийри Британиядиз гужуналди гьахьунилай кьулухъ са тӀимил вахтунилай 43-лагьай йисуз бине кутур Лондиниум шегьердилай къачузва. I-III-лагьай виш йисара - римдин Британиядин, XI-XII-лагьай виш йисара - Англиядин, XVI-XX-лагьай виш йисарин арада - Британиядин империядин кьилин шегьер тир, 1707-лагьай йисалай инихъ - ЧӀехибританиядин меркез язва. 1825-лагьай йисалай 1925-лагьай йисал кьван дуьньядин виридалай чӀехи шегьер тир.
Азербайжандин герб
Азербайжандин герб (Azərbaycan Respublikasının Dövlət Gerbi) — Гербдин юкьва, Азербайжан «ЦӀаярин уьлкве» тирди къалурзавай цӀаюн шикил ала.
Гербдал алай пуд рангни гьа тӀаратӀдин рангар я, туьрк халкьдин муьжуьд тайифаяр къалурзавай гъедни цӀаюн къваларив гала. Гербдин кӀаник пата къуьлуьн кьилерикай расай кӀунчӀ ва мегъуьн тарцин хел ала. Къуьлуь мублагъвал ва девлетлувал, мегъуьн хилени уьлкведин дегьвал къалурзава.
Курхуьр
Курхуьр (Куркент) — Дагъустан республикадин СтӀал Сулейман райондин чӀехи хуьрерикай сад. «Курхуьруьнсовет»дин административ юкь.
География
Хуьр СтӀал Сулейман райондин кеферда, райондин юкь тир Кьасумхуьрелай 3,4 км кеферни - рагъакӀидай пата, Чирагъ вацӀун чапла къерехда чка кьунвайди я. Мукьвал алай хуьрер: Алкьвадар, Сийидар, Вини СтӀал.
Тарих
Хуьурьз 800 вишелай пара яшар ава. «ЦӀуру Курхуьр» тӀвар алай чкадин юкьван пата архитектурадин имарат - мискӀин ава. ЦӀуру Курхуьруьн мискӀиндилай 250 метр рагъэкъечӀдай пата пӀир авайди я.
Курхуьре 1340 йисуз, юкьван вишйисарин лезги зариятдин классик — зари Куьре Мелик дидедиз хайиди я. Ада, Тамерлана Дагъустандиз вигьинар ийизвай чӀавуз уьмуьр гьалзавай. Зари викӀегьвилелди душманрин аксиниз экъечӀнай, ада халкь хайи Ватан хуьз эверзавай. Хуьряй - хуьруьз къекъвена инсанрин жуьрэт хкаждай патриотвилин шийирар кӀелзавай. Амма гуьгъуьнлай, Тамерландин ксари Куьре Мелик кьуна, адаз регьим авачирвилелди жазаяр ганвай. Халкьдин арада чӀканвай кьисади лугьузвайвал, душманри ам буьркьуь авунай, амма вичин рикӀиз умуд авачирвал агалд тавуна зариди вичин халкьдиз къуллугъ ийиз давамарзавай.
1866 йисалай 1928 йисал кьван Курхуьр вири Куьре округдихъ галаз Урусат империядин гъилик акатзава. Империядик квай чӀавуз, хуьр Дагъустан вилаятдин Куьре округдин Кьибле - Табасарандин наибвалдиз талукь тир. Курхуьруьн жемятдин тек сад тир административ юкь тир.
1875 йисуз хуьруь кӀеви цӀай кьунвай. 51 кӀвал лап михьиз канвай, 19 кӀвализ чӀехи зиянар галукьнай. Пулунин жигьетдай галукьай умуми зиян 24 439 рубль туькӀуьрнай. Инсанрин телефвилер галачир, анжах пуд касдиз куникди хьайи херер галукьнай. 1916 йисуз Курхуьре садлагьай мектеб ахъа хьанвай. 1930 йисуз И. В. Сталинан тӀварунихъ галай колхоз арадал гъанвай. Ватандин ЧӀехи дяве чӀавуз фронтдиз 220 курхуьрви рекье гьатнай, абурукай 109 кас женгера кьенвай. Хуьре, дяведин майданда кьейи хуьруьнвияр рикӀел хуьн патал обелиск эцигнавайди я. Хуьр са шумудра чкадай чкадиз куьч жезвай, эхиримжи акьалтӀай куьч хьун 1957 йисуз хьанвай. Гилан Курхуьр алай чкадиз 500 - лай пара хзан куьч хьана ацукьнай. Чилин зурзунрилай кьулухъ, 1966 йисуз курхуьрвийри, СтӀал Сулейман райондин Хъпуьхъ ва ЧӀилихъ суван хуьрерин четинвиле гьатай агьалияр чпин чилериз кьабулнай, ва абуруз кӀвалер эцигиз куьмекар ганай. 1984 йисуз хуьре кьведлагьай мектеб эцигнай.
Агьалияр
Алай чӀавуз хуьре 1107 майишатар гваз 3208 кас яшамиш жезва. Агьалидин вири лезгияр, сунни - мусурманар я. 1886 йисан агьалияр сиягьдиз къачунин нетижайрин малуматрив кьурвал, хуьре 158 майишатар авай, агьалийрин кьадар 931 кас тир.
Хуьре гуьгъуьнин 13 сихилар ава: Купчияр, Къубалуяр, Ярабар, Дугъанар, Сутаяр, ЦӀарахар, Бирякьар, ЦӀемпӀияр, Фудурар, СикӀер, Гачалар, ШинекӀар, Лакарар.
ИнфратуькӀуьрунар
Хуьр газдив, электричестводив ва цин гунгунив таъмин я. Кьве мектеб, сагърунин амбулатория, улубхана, аялрин бахча, мискӀин ва спортзал кардик ква.
КӀатӀрухви Гьабибуллагь
КӀатӀрухви Гьабибуллагь — лезги чӀалал туькӀуьрнавай кьажар шаир.
Гьабибуллагь 1860 йисуз Рутул магьалдин Агъа Катрух хуьре дидедиз хьана. Медресада чирвилер къачур жегьилди гзаф йисара Куьре округдин Бутахуьре хуьре фекьивал ва къазивал авуна, ина бине кутуна.
КӀ. Гьабибуллагьа, вич кьажар яз, шиирар лезги чӀалал ва лезги халкьдикай теснифна. Ам Куьре ва Самур дерейра лезги шаир хьиз машгьур хьана. XX виш йисан 60—70-йисара Бутахуьр, Шихидхуьр, Испик, Векьелар ва маса хуьрерин яшлу агьалийрин сивера заридин гзаф чӀалар: «Гатфар», «Ваба азар атайла», «Къазмайриз», «Свас мубарак!», «Гьасан-эфендидиз» ва мсб. амай. Абур уьмуьрдин уькӀуь-цуру агьвалатриз, заридин кьилел атай дуьшуыириз талукь я. КӀ. Гьабибуллагьан шиирар харусенятдин жигьетдай устаддин дережадив агакьнава, халкьдин михьи чӀалал теснифнава. КӀ. Гьабибуллагьан ирс Гьаким Къурбана жагъурна ва 1971 йисуз сифте печатдиз акъудна. Зари 1905 йисуз бедбахт дуьшуьшдик акатна, Тифлис шегьердин азарханада регьметдиз фенай.
Папуа — ЦӀийи Гвинеядин шегьерар
Папуа — ЦӀийи Гвинеядин шегьерар:
Геренук
Геренук (лат. Litocranius walleri ) — антилопаяр хзандиз талукь тир гьайван.
Багулалар
Багулалар — тарихдин къене Дагъустандин рагъакӀидай пата авай ЦӀумада ва Ахвах районрин хуьрера уьмуьр ийизвай Къавкъаздин бинедин суван халкь. Нах-дагъустандин халкьарин группадин авар-анди-цез халкьарин хзандик квай анди халкьарин группадик акатзава.
Дагъустандин аранда авай районриз куьч хьанвай багулалар авар миллетдик акахьнава. Агьалияр сиягьриз къачурла официал документра багулалар аварар хьиз къейд ийизва.
Багулал чӀалал рахазва, гзафбуруз гьакӀни авар чӀални чида. Диндал гьалтайла вири суни-мусурманар я.
Тад Магитль хуьруьнсовет
«Тад Магитль» хуьруьнсовет (Тад-Магитлинский сельсовет) — Дагъустан Республикадин Ахвах райондик акатзавай муниципалитет.
Администрациядин юкь — Тад Магитль хуьр я. Хуьруьнсоветдик акатзавай хуьрер: Тад Магитль, Цвакилколо, Кванкеро.
Агьалияр
2015 йисан Урусатдин агьалияр сиягьриз къачунин нетижайриз килигна хуьруьнсоветдин агьалийрин вири санал кьадар: 2 357 кас тир. Вири ахвахар, суни-мусурманар я.
Кириенко Сергей Владиленан хва
Кириенко Сергей Владиленан хва (хайила: Израитель; 1962 йисан 26 июлдиз, Сухуми) — Урусатдин гьукуматдин крархъан я. Урусатдин Федерациядин президентдин Администрациядин сифтегьан куьмекчи я (2016 йисан 5 октябрдилай гуьгъуьниз). Урусатдин Федерациядин Игит.
1998 йисан 24-лагьай апрелдилай гатӀумна 24-лагьай августдалди ам Урусатдин Гьакиматдин кьил тир. Урусатдин Федерацияда ам виридалайни жегьил правительстводин кьиле акъвазай кас хьана — адаз 35 йис хьанвай.
«Росатомдин» лугьудай гьукуматдин атомдин энергиядин корпорацияда ам лап кьиле авай директор яз кӀвалахна (2005—2016).
Уьмуьрдин рехъ
Буба — Израитель Владилен Якован хва (09.07.1938 — 02.02.1995) — Москвадин Гьукуматдин университет кӀелна куьтягьна, философиядин илимрин доктор, профессор, са бязи вахтара Горький шегьерда авай цин транспортдин инженерар акъуддай институтда жуьреба-жуьре кафедрадин заведиш яз кӀвалахна. 1980 тир йисара ада Горьковски КПСС-дин обкомда идеологиядин хел вилик тухуз кӀвалахна. Эхиримжи йисара «Прагма» ва «Дело» компанийрин кьиле акъвазна.
Дидеди Одессадин экономикадин институт кӀелна куьтягьна. Диде-буба чара хьайидалай кьулухъ, адан дидеди Сергей вичин фамилиядик кутуна.
Сергея Сочидин № 7-лагьай юкьван мектеб кӀелна куьтягьна.
1984 йисуз ада Горькийдин цин транспортдин инженеррин институтдин гимияр авунин факультет, 1993 йисуз Россиядин Првительстводихъ галай халкьдин майишатдин Академияни акьалтӀарна.
1984 йисалай КПСС-дин член я.
1984—1986 йисара армияда къуллугъ авуна.
Вичин зегьметдин рехъ ада «Красное Сормово» лугьудай гимияр йизвай заводда мастер яз гатӀумна.
1986—1991 йисарра — заводдин ВЛКСМ-дин комитетдин секретарь; Горьковски комсомолдин обкомдин сифтегьан секретарь.
1990 йисан мартдиз Горьковски областдин халкьарин депутатрин советдиз депутат яз хкянава.
1991—1997 йисарра — «Концерн АМК» акционерны обществодин лап кьиле авай директор; «Гарантия» тӀвар алай банкдин правлениядин кьиле, «Норси-Ойл» нефтӀедин компаниядин президент.
1997—1998 йисарра Кириенко — УФ-дин топливодинни энергетикадин рекьяй министрдин 1-лагьай эвез, гуьгъуьнлай министр яз кӀвалахна.
1998 йисан 23 мартдиз президент Ельцина ам Правительстводин кьиле вахтуналди эцигна.
Апрелдилай гатӀумна 1998 йисан августалди — Кириенко Урусатдин Федерациядин Правительстводин кьиле акъвазна.
1999—2000 йисара Сергей Кириенко Гьукуматдин Думадиз депутат яз хкянава.
2000 йисан 18 майдалай эгечӀна 2005 йисан 14 лагьай ноябрдал кьван Приволжски федеральны округда Урусатдин президентдин векил яз кӀвалахна.
2005 йисан 15-лагьай ноябрдиз ам Урусатдин атомни энергетикадин агентстводин кьиле эцигна.
2007 йисан июлдиз премьер-министр Михаил Фрадкова вичин къарардалди Сергей Кириенко ОАО «Атомэнергопром» лугьудай гьукуматдин холдингдин дирректоррин шурадин кьил яз тайинарна.
2007 йисан 12-лагьай декабрдиз Кириенко и агентстводин бинедал туькӀуьрнавай «Росатом» лугьудай Гьукуматдин корпарациядин лап кьиле авай директор яз акъвазна. «Росатомда» С. Кириенкоди 11 йис кьван кӀвалахна.
2016 йисан 5-лагьай октябрдиз ада Урусатдин президентдин Администрациядин кьилин эвез яз кӀвалахиз гатӀумна.
2016 йисан 27-лагьай декабрдилай — «Росатомдин» ахтармишдай кӀватӀалдин председатель я.
Кьилер
Кьилер (Килер) — Дагъустан республикадин Докъузпара районда авай, Гандурар, Демирар, Керимханар, Кьвалар, ЧӀулавар, Эсетар хуьрерихъ галаз «Кьилерин» хуьруьнсоветдик акатзавай хуьр. Хуьруьнсоветдин кьилин хуьр яз администрациядин юкь я.
Агьалияр
2002 йисан агьалияр сиягьдиз къачунин малуматрив кьурвал хуьре 361 касди уьмуьр гьалзавай. Агьалидин вири лезгияр, суни - мусурманар я.
Жемикент хуьруьнсовет
«Жемикент хуьруьнсовет (Село «Джемикент») — Дагъустан Республикадин Дербент райондик акатзавай муниципалитет (хуьруьнсовет).
Администрациядин юкь ва сад тир хуьр — Жемикент хуьр я.
География
Хуьруьнсовет Дагъустан Республикадин кьибле пата, Дербент райондин кефер пата, Дербент шегьердилай 33 км кефердинни - рагъакӀидай пата, Уллучай вацӀал, Къаякент райондихъ галаз сергьятдал чка кьунвайди я.
Агьалияр
2002 йисан агьалияр сиягьдиз къачунин малуматрив кьурвал хуьруьнсоветда 2337 касди уьмуьр гьалзавай. 2010 йисан малуматриз килигна, агьалияр 2555 кас тир. Агьалийрин вири цӀапарин этник группа тир терекемеяр я, суни - мусурманар я.
Суьгут
Суьгут (Сюгут) — Дагъустан республикадин Рутул районда авай, «ЦӀахур» хуьруьнсоветдик акатзавай хуьр.
География
Хуьр Дагъустан Республикадин Рутул райондин рагъакӀидай пата, Къавкъаздин кьилин цӀиргъинин кеферпатан гуьнеда, райондин юкь тир Рутул хуьрелай 28 км кефердинни - рагъакӀидай пата, Самур вацӀал, Каяна вацӀун сивел ала.
Тарих
XIX виш йисуз Суьгут хуьр вири Самур округдихъ галаз Урусат империядин гъилик акатзава. Империядик квай чӀавуз, хуьр Дагъустан вилаятдин Самур округдин Лучек наибвалдиз талукь тир. Хиях ва ЦӀахур хуьрерихъ галаз ЦӀахур хуьруьнжемятдик акатзавай.
Агьалияр
2002 йисан агьалияр сиягьдиз къачунин малуматрив кьурвал хуьре 111 касди уьмуьр гьалзавай. Агьалидин вири цӀахурар, суни - мусурманар я. 1886 йисан Урусат империядин агьалияр сиягьдиз къачунин малуматрив кьурвал, Суьгут хуьруьн агьалияр, вири цӀахурар яз 189 кас тир.
Ингердах хуьруьрсовет
«Ингердах» хуьруьнсовет (Ингердахский сельсовет) — Дагъустан Республикадин Ахвах райондик акатзавай муниципалитет.
География
Хуьруьнсовет Дагъустан Республикадин Ахвах райондин рагъэкъечӀдай пата ала.
Агьалияр
Йисариз килигна Ингердах хуьруьнсоветдин агьалийрин дегиш хьунин динамика:
2015 йисан Урусатдин агьалияр сиягьриз къачунин нетижайриз килигна хуьруьнсоветдин агьалийрин вири санал кьадар: 1 699 кас тир. Вири аварар, суни-мусурманар я.
Бабаюрт
Бабаюрт (Бабаюрт) — Дагъустан республикадин Бабаюрт районда авай хуьр. Райондин администрациядин юкь я.